**เอกสารรายงานผลการดำเนินงานของกิจกรรมที่สอดคล้องกับการเสริมสร้างค่านิยมหลักของคนไทย 12 ประการ**

1.ชื่อกิจกรรมหลัก **งานเฉลิมพระเกียรติ ร. 10**

**\*\*\***กิจกรรมหลัก หมายถึง กิจกรรมที่โรงเรียนพิจารณาเองว่า เมื่อดำเนินกิจกรรมนี้จะส่งผลต่อการเสริมสร้างค่านิยมหลักของคนไทย ๑๒ ประการ ให้เลือกเฉพาะที่ดีที่สุด ๑- ๒ กิจกรรมเท่านั้น รายงานผลกิจกรรมทั้ง ๒ กิจกรรมไม่เกิน ๒ หน้ากระดาษ แล้วแนบไฟล์ส่งกลับมาในเว็บ

 **๑.๑ วัตถุประสงค์**

- เพื่อให้นักเรียนและพสกนิกรชาวไทยถวายพระพรชัยมงคลและถวายเป็นพระราชกุศล

 - เพื่อให้ครูและนักเรียนได้ร่วมทำบุญตักบาตรรักษาวัฒนธรรมประเพณีไทยอันงดงาม

 - เพื่อให้นักเรียนมีจิตอาสา บำเพ็ญสาธารณประโยชน์ ซึ่งเป็นการจัดกิจกรรมที่แสดงถึง

 ความร่วมมือร่วมใจกับชุมชน

 - เพื่อเทิดพระเกียรติและน้อมสำนึกคำนึงถึงผลประโยชน์ของส่วนรวม และของชาติมากกว่า ผลประโยชน์ของตนเองในพระมหากรุณาธิคุณที่ทรงมีต่อพสกนิกรชาวไทย

 **๑.๒ วิธีการดำเนินงาน**

 - ดำเนินการประชุมหารือการจัดกิจกรรมในวันศุกร์ที่ 28 ก.ค. 2560 ขอเรียนเชิญชาวไทย ร่วมพิธีลงนามถวายพระพรชัยมงคลและพิธีทำบุญตักบาตรเป็นพระราชกุศล ระหว่างเวลา 08.30 – 10.30 น. ณ สถานศึกษาโรงเรียนบ้านแปลงไผ่ – ขุนคลัง ผู้อำนวยการโรงเรียนเป็นประธาน กล่าว

 - พร้อมเพียงกัน ณ ลานเอนกประสงค์ ประธานในพิธีเปิดกรวยดอกไม้ธูปเทียนแพ ถวายราชสักการะเบื้องหน้าพระบรมฉายาลักษณ์สมเด็จพระเจ้าอยู่หัวฯประธานฯ กล่าวถวายราชสดุดีเฉลิมพระเกียรติถวายพระพร (การแต่งกาย : สุภาพ ไว้ทุกข์)

 - หลังเสร็จสิ้นพิธีที่ทำการแล้วร่วมการตักบาตร และทำบุญถวายเป็นพระราชกุศลและดำเนินการจัดกิจกรรมเพื่อสาธารณประโยชน์กับชุมชนเป็นลำดับต่อไปจนเสร็จสิ้น



 ขอพระราชทานถวายพระพรชัยมงคล

 ขอพระองค์ทรงพระเจริญด้วยเกล้าด้วยกระหม่อมข้าพระพุทธเจ้า

 นางสาวณัชรดาวรรณ์ อภิรัชตะธนกุล - คณะครูโรงเรียนบ้านแปลงไผ่ – ขุนคลัง

**๑.๓ รายงานผลการดำเนินงาน**

ข้าพเจ้า นางสาวณัชรดาวรรณ์ อภิรัชตะธนกุล คณะครูและนักเรียน โรงเรียนบ้านแปลงไผ่ – ขุนคลัง ผู้ได้รับหน้าที่ให้จัดกิจกรรมขอเชิญชวนและประชาสัมพันธ์ เกี่ยวกับการจัดงานถวายพระพรชัยมงคล และบำเพ็ญกุศลเพื่อถวายเป็นพระราชกุศล เนื่องในวโรกาสวันเฉลิมพระชนมพรรษา 65 พรรษา ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ในวันที่ 28 ก.ค. 2560 นี้ บัดนี้ข้าพเจ้าได้ดำเนินการตลอดจนเสร็จสิ้นลุล่วงไปด้วยดี

อนึ่ง โรงเรียนบ้านแปลงไผ่ – ขุนคลัง จะเปิดให้ร่วมลงนามในสมุดถวายพระพร ที่สถานศึกษาอาคาร 2 ชั้น 2 ในวันที่ 28 ก.ค. และระหว่างวันที่ 31 ก.ค. – 4 ส.ค. 2560 ในเวลาราชการ

.............................................................................................................................................................

 **กิจกรรมหลักที่ ๑ ดำเนินการสอดคล้อง** 🗹 ครบ ๑๒ประการ 🞏 ไม่ครบ

ลงชื่อ ผู้รายงานข้อมูล ลงชื่อ ผู้รับรองข้อมูล

 (นางสาวณัชรดาวรรณ์ อภิรัชตะธนกุล) (นายรุ่งอรุณ พึ่งเกษม)

 ผู้รับผิดชอบโครงการโรงเรียนบ้านแปลงไผ่ – ขุนคลัง ตำแหน่ง ผู้อำนวยการโรงเรียนบ้านแปลงไผ่ – ขุนคลัง

 โทร . 089-7798895 . โทร. 089-2458523